
DISPUTATIO  MEDICA 


INAUGUKALIS 


DE 

HYDRENCEPHALO  ACUTO. 


Etsi  fateamur  omnino  necesse  sit  Richardo 

/ 

Blackmore,  naturam  hujus  morbi  primum  in¬ 
notuisse,  ejus  tamen  hydrencephali  motio  quam 
rudis  esset  atque  manca  vel  ex  suis  ipsius  ver¬ 
bis  facile  colligitur ;  inquit  enim  :  I  look  up- 

on  excessive  humours  lodged  in  the  brain  as 
“  the  Principal  infanticides  and  destroyers  of 
“  children.’’  Sed  Morgagni,  in  libro  quem  ‘‘  De 
Causis  et  Sedibus  Morborum”  edidit,  de  hydro- 
Cephalo  sp^ciatim  disserens,  exempla  cranii  am- 

plificati  tantummodo  protulit,  omnium  nempe 
ad  id  usque  temporis  scriptorum  instar.  Ubi 
autem  de  dolore  capitis  loquitur,  ut  multa  alia 
loca  silentio  praetermittam,  plurimas  recenset 
cadaverum  sectiones,  in  quibus  indicia  quae  sese 
obtulisse  refert  valde  suadent  ut  hydrencephalo 
ipsi  tribuamus  omnia  signa  quae  exhibuerunt 
aegri  quorum  morbos  diligenter  adumbrat  ; 

A 

nempe,  dolorem  capitis,  torporem,  spasmos,  et 
caetcra.  Is  enim,  cum  omnibus  aliis  ejusdem 
aevi  medicis,  causas  morbi  aut  omnino  aut  fere 
omnino  ignoravit. 

Honorem  sane  summum  laudesque  perennes 
noster  sibi  jure  vindicat  Whytt  ;  quippe  qui 
rem  in  dubio  adhuc  versatam  tenebrisque  invo¬ 
lutam  lucide  adeo  exposuit.  Haud  enim  prius 
chartae  quidquam  commisit,  quam  ipsum  mul- 
toties  morborum  inspexerat,  notaverat,  et  cu¬ 
riose  vestigaverat.  Quaraobrem,  cujus,  quaeso, 
scriptis,  si  non  illius,  est  fides  omnino  adhiben¬ 
da  ? 

Tam  varia  huic  morbo  nomina  imposue¬ 
runt  auctores,  ut  valde  dubitare  cogor  quod  cui 

praeferam  tale  enim  quisque  nomen  adhibuit, 
quale  morbi  naturam  aptissime  designaret  5  om¬ 
nes  autem  de  hac  re  erravisse  puto  ;  nam,  me 
saltem  judice,  hydrencephalus  haud  morbus  ipse 
est,  sed  potius  morbi  se’quela,  propria  sibi  signa 
vindicans.  Praefero  tamen  titulum  quem  im¬ 
posuit  Doctor  Smyth,  nempe  Hydrence^halum^ 
ei  quem  Cullen  dedit  aut  Whytt,  quoniam  se¬ 
dem  morbi  melius  multo  et  clarius  denotat.  * 
Unde  aqua  in  cerebro  oriatur  adeo  est  ob¬ 
scurum,  ut  in  multis  exemplis,  ubi  magna  pars 
signorum  adfuerunt,  capite  post  mortem  pate¬ 
facto,  vel  nihil  fluidi  vel  copia  minime  abnor¬ 
mis  se  ostendit :  multi,  contra,  hoc  morbo  cor¬ 
repti,  letho  succubuerunt,  causa  mortis  prorsus 
ignota  ;  aquam  enim  in  ventriculis  colligi  nul¬ 
la  symptomata  monuerunt.  Neque  ex  ulla  ma¬ 
gis  causa  quam  ex  impari  ejus  et  varia  natura 
pendet  hujus  morbi  periculum. 

Hydrencephalura  his  verbis  definit  Culle- 
Nus  :  Apoplexia  (hydrocephalica)  paulatim 

‘‘  adoriens ;  infantes  et  impuberes,  primum  las- 
situdine,  febricula,  et  dolore  capitis,  dein  pul- 

sii  tardiore,  pupillae  dilatatione,  et  somnolen- 
‘‘  tia  afficiens.” 

Neque  multum  mihi  huic  definitioni  objicere 
mens  est  ;  satis  enim  morbum  designasset,  si 
modo  juvenes  adultos  eum  interdum  infestare 
innuisset.  Quoad  habitum  corporis  quem  hy- 
drencephalus  saepissime  vexat  nihil  verbis  opus 
est.  Infantes  aeque  alacres,  vegetos  aeque  pi¬ 
gros  infirmosque  adoritur  ;  et  notatu  dignum 
est  juvenes  acutissimis  ingeniis  praeditos  eum 
potissimum  infestare.  Scrofula  causa  esse  prae- 
disponens  habetur,  sed  de  hac  re  nihil  adhuc 
certi  compertum  est. 

Varias  hic  morbus  induit  species  :  quidam 
scriptores  affirmant  eum  juvenes  gradatim,  senes 
autem  subito  et  vehementius  adoriri.  Dr  Quin 
ait :  ‘‘  But  whoever  reasons  on  the  subject  will 
“  of  necessity  conclude,  that  the  cause  of  the 
“  disease  may  occasionally  affect  persons  of  ali 
ages,  producing  very  different  trainsof  symp- 
toms  in  different  people.  He  will  naturally 
“  expect,  that  the  symptoms  shall  vary  in  their 
‘‘  violence,  in  rapidity  of  succession,  and  in 

their  consequences,  according  to  the  age, 
‘‘  constitution,  and  strength  of  the  patient.” 
Foeminas  quoque  saepius  quam  mares  ei  procli¬ 
ves  esse  affirmatur  ;  sed,  si  exempla  ab  auctori¬ 
bus  prolata  attentius  paulo  recenseamus,  nuh 
Ium  interesse  discrimen  videbimus  ;  etsi  ita  ju¬ 
dicare  rationi  maxime  consentaneum  sit,  cir¬ 
cuitus  quoniam  sanguinis  velocior  in  fbeminis 
quam  in  maribus.  Satis  jamdudum  innotuit  hy- 
drencephalum  inter  annum  secundum  et  deci¬ 
mum  quartum  aetatis  saepissime  obvenire.  Ag¬ 
gressio  ejus  vix  unquam  detegi  potest,  neque 
ullum  minitatur  periculum  donec  penitus  in  ae¬ 
gro,  ut  ita  dicam,  infigatur.  Tria  adsunt  fere 

semper  stadia  ;  interdum  vero  adeo  sibi  impar 

* 

videtur,  ut,  antequam  signa  prognosin  infaus¬ 
tam  indicent,,  horae  momento  cita  mors  venit, 
curis  et  spei  medicorum  illudens. 

Hydrencephalum  morbum  esse  sporadicum, 
ut  aiunt  recte,  ut  opinor,  judicarunt  auctores. 
In  primo  stadio  aeger  languidus  apparet ;  anxie¬ 
tas,  iiKjuietudo,  anorexia  urgent,  multa  et  py- 
'  rexiae  remittentis  symptomata.  Post  paucos 

dies  dolor  caput  invadit,  praesertim  in  parte 
posteriore,  ad  nuchas  usque  humerosque  ten¬ 
dens  :  nonnunquam  unum  tantum  capitis  latus 
infestat,  et  tunc,  corpore  erecto,  ea  pars  capitis 
inclinatur.  Nausea  et  vomitus  rarissime  desunt, 
certis  temporis  intervallis  redeuntes.  In  qui¬ 
busdam  exemplis,  membra  dolor  vehemens 
vexat,  sed  neque  fixus  est,  neque  certam  quan- 
dam  corporis  invadit  partem  ;  tunc  vomitus  ra¬ 
rius  urget.  Pulsus  frequens  fit;  pupillae  contra¬ 
huntur,  neque  solitum  lucis  stimulum  tolerare 
queunt.  Sensum  auditus  hic  morbus  reddit  a- 
cutissimum  ;  lingua  fit  arida,  spiritus  et  foeti¬ 
dus.  Vultus,  antea  hilaris,  mutationem  denique 
subit ;  collapsus  fit  et  anxius  ;  pallor  redit  abit- 
que  fugax  :  oculi  hebetes  fiunt,  quos  infra  linea 
apparet  livida.  Cutis  nunc  arida  fit  et  aspera, 
et  vim  resiliendi  perdit :  appetitus  varius  est, 
sed  plerunlque  deficiens  :  lingua  albida  et  im¬ 
munda.  Signa  vespere  ingravescunt. 

Dolor  nunc  capitis  fixus  est,  praesertim  trans 
frontem  tendens,  cum  nausea  et  vomitu  vices 
alternans.  Supinus  aeger  jacere  gaudet,  et  hac 

corporis  positione  mutata,  vomitus  statim  acce¬ 
dit.  Interdum  aeger  parum  aegrotare  videtur, 
donec  ingruat  paroxysmus  morbi  doientissimus. 
Dolor  minime,  uti  conjiceremus,  lancinans  est 
et  pungens,  sed  potius  parturientium  similis, 
vel  quasi  ossa  a  se  divellerentur  :  si  manibus 
tractetur  caput,  dolor  crucians  accedit.  Alvus 
maxime  torpida  et  astricta,  adeo  ut  non  nisi 
difficillime  solvatur.  Noster  Gregory,  cujus 
praelectionibus  cum  tanta  et  oblectatione  tan¬ 
toque  commodo  interfui,  exemplum  citat  puel¬ 
lae  viginti  menses  natae,  quae,  in  novem  diebus, 
trecenta  sexaginta  et  septem  grana  submur. 
hydrargyri  et  centum  nonaginta  et  octojalapae 
adhibuit,  neque  alvus  vix  omnino  afficiebatur. 

Dr  Cheyne  affirmat  alvum  haud  semper  a- 
stringi ;  est  ubi  diarrhoea  biliosa  vomitum  co¬ 
mitatur.  Dr  Smyth,  contra,  negat  se  diar¬ 
rhoeam  nisi  in  uno  exemplo  adnotasse.  Faeces 
coloris  sunt  haud  naturalis  5  primo  naturae  lu¬ 
teae,  deinde  subviridis,  cum  scybalis  et  limo  , 
nitente  commixtae,  odorem  referentes  putrissi¬ 
mum.  Discrimen  adest  inter  faeces  hydrence- 

phalici  et  verminantis  :  hae  enim  tenues  et  mu¬ 
cosae,  illae,  contra,  spissae  ;  neque  tali  diagno¬ 
si  frustra  utimur  ad  naturam  morbi  conjicien¬ 
dam.  Autumant  medici  faeces  hydrencephali- 
cas  ex  bile  male  secreta  cum  muco  limoso  intes¬ 
tinorum  constare.  Respiratio  cita  adhuc  et  dif¬ 
ficilis,  nunc  vix  percipi  potest.  Valde  rubescit 
una  vel  utraque  gena  ;  hoc  autem  non  semper 
evenit,  quippe  quia  ex  motu  sanguinis  aequali 
pendet.  Abdomen  tenditur  et  tumet,  uti  et  in 
verminatione ;  hoc  forsan  ex  distentione  duo¬ 
deni  colique  oritur.  Si  regio  hypochondriaca 
prematur  sensus  adest  molestiae.  Aegrum  in¬ 
quiete  dormire  indicant  motus  crebri,  et  pres¬ 
sura  capitis  inter  manus  quasi  ad  dolorem  levan¬ 
dum.  Nares  aridae  semper  et  saepe  vellican¬ 
tur  ;  dentes  inter  dormiendum  frendent ;  aeger 
quasi  perterritus  subsilit,  et,  ambulare  conatus, 
titubat.  Sensus  visus  imminuitur  ;  axes  oculo¬ 
rum  nasum  versus  diriguntur,  pupillis  item  dila- 
tatis:  hoc  nonnunqtiam  unum  tantum  ex  ocu¬ 
lis  afficit.  Caput  et  praecordia  praeter  modum 
calent,  neque  hunc  minuit  calorem  perspiratio 

copiosa.  Arteriae  caroticae  fortiter  micant  : 
epistaxis  ex  nimio  sanguinis  caput  versus  fluxu 
non  semper  abest ;  parum  autem  adjuvat  in  do¬ 
lore  levando.  Quod  si  aeger  haud  impuberis 
sit,  delirium  eum  ferox  invadit ;  contra  vero,  in 
impuberibus.  Hoc  fere  evenit  diem  circiter 
decimum  tertium  aut  quartum  j  ejus  autem  ac¬ 
cessio  plurimum  ex  diathesi  aegri  et  statu  mor¬ 
bi  pendet.  In  infantibus  ubera  matris  adhuc 
ducentibus,  hydrencephalus  haud  ita  facile  dig¬ 
noscitur  ;  optima  diagnosis  forsan  io  talibus  ex¬ 
emplis  est  vultus,  vagitus,  pyrexia,  pervigilium 
et  contractio  frontis.  Dolor  haud  vehemens  esse 
videtur,  respiratio  laborat,  et  membra  interdum 
extruduntur,  haud  vero  adeo  vehementer  ac  in 
colica  aut  torminibus.  Nulla  certa  adest  in  in¬ 
fantili  aetate  hujus  morbi  diagnosis,  propter  ac¬ 
cessionem  ejus  abnormem  et  similitudinem  quae 
adest  inter  hunc  morbum  et  permultos  alios. 
Melius  vero  remediis  idoneis  ad  hydrencepha- 
lum  sanandum  uteremur,  si  morbum  adesse 
suspicaremur,  quam  sero  frustra  insckiam  nos¬ 
tram  lugere. 

Secundum  stadium. — Pulsus,  adhuc  multum 
citatus,  nunc  tardus  fit  debilisque  ;  neque  nota¬ 
tu  indignum  esse  videtur,  quod  quo  tardior  fit 
pulsus,  eo  abnormes  magis  ictus  ejus  fiunt.  Ca¬ 
lor,  secus  ac  in  febribus,  haud  minuitur,  cum 
pulsus  fit  tardior  ;  contra  vero  saepe  intenditur. 
Nunc  diagnosis  adest  accurata  magis  et  certa ; 
et  nunc  se  erravisse  agnoscit  medicus  ignarus, 
stadium  jam  tertium  et  lethale  imminere  videns. 
Multa  signorum  citatorum  ingravescunt.  Ae¬ 
ger  neque  corpore  erecto  sedere  nec  dormire 
valet.  Strabismus  nunc  accedit.  Luget  queri- 
turque  semper,  et  delirio  plerumque  vexatur. 
Debiles  in  hoc  stadio,  robustos  autem  citius  ad¬ 
huc  adoritur.  Vermes  haud  raro  aegrum  in¬ 
festant  ;  id  quod  multum  afiert  medicis  moles¬ 
tiae.  Quamobrem  in  memoria  tenendum  sem¬ 
per  binos  hos  morbos  se  saepe  comitto*.  Urina 
sedimentum  albidum  furfuraceum  demittit,  us¬ 
que  ad  mortem  aegri  jam  instantem  ;  hoc,  tunc 
temporis,  haud  accidit.  Alvus  magis  astricta 
fit,  pupillae  fixae  sunt,  et  spiritus  magis  foeti¬ 
dus  evadit :  appetitum  cibi  signa  inquietudinis 

indicant.  Hujus,  ut  et  prioris  stadii,  adeo  va¬ 
riat  duratio,  ut  interdum  mors  post  paucos  dies, 
interdum,  contra,  post  tot  supervenit  hebdoma¬ 
das. 

Tertium  stadium. — Signa  omnia  valde  ingra¬ 
vescunt:  pulsus  mirum  in  modum  citatur,  o- 
men  praebens  infaustissimum  :  immo  saepe  in 
ipso  hujus  stadii  limine  aeger  fato  succumbit ; 
nonnunquam  vero,  doloribus  vehementissimis 
vexatus,  languescit  gradatim,  donec  letho  de¬ 
mum  solvantur.  Etsi  pulsus  adeo  acceleratur, 
fortis  adhuc  manet,  sed  tenuis  chordaeque  simi¬ 
lis  :  morte  instante,  frequentissimus  est.  Luce 
admota,  oculi  afficiuntur,  et  versus  finem  mor¬ 
bi  inflammari  videntur.  Comatosus  jacet  ae¬ 
ger  ;  et,  si  suscitetur,  omnes  et  omnia  nescit,  et 
de  dolore  capitis  solummodo  queritur.  Respi¬ 
ratio  difficilis,  os  spumans,  rubor  genarum  in¬ 
sequuntur  :  interdum  haec  gena  paJlida  manet, 
dum  alteram  maculae  operiunt :  interdum,  sed 
raro,  hae  maculae  ipsum  corpus  invadunt.  Con¬ 
vulsiones  et  deglutitio  impedita  superveniunt. 
Ipse  exemplum  vidi  pueri,  annos  tredecim  nati, 

qui,  per  tres  dies  ante  mortem  neque  flui¬ 
da  nec  solida  deglutire  valebat :  artubus  mire 
convulsis  et  distortis  mortem  tandem  obiit  : 
post  mortem,  et  vultus  et  corpus  statim  livesce¬ 
bant.  Prognosis  infaustissima  quum  aeger  sensu 
privatur  et  paralysi  laborat ;  sphincteres  resol¬ 
vuntur,  et  faeces  et  urina  involuntarie  reddun¬ 
tur.  Advenit  diu  expectatum  tempus,  et,  quasi 
in  paroxysmo  apoplectico,  moritur.  Quoniam 
ita  variant,  in  variis  stadiis,  hujus  morbi  indi¬ 
cia,  diagnosis  certissima  formatur  ex  iis  quae 
maxime  prominent.  Pulsus  imprimis  notari 
debet  ;  actionem  tamen  cordis  et  arteriarum 
multae  res  afficiunt,  quae  minime  ex  morbo  pen¬ 
dent,  ut  sunt  temperies  aeris,  adventus  medici^ 
et  alia  plurima.  Dolorem  capitis,  nauseam,  vo¬ 
mitum,  exacerbationes  febriles,  et  faeces  animad¬ 
vertere  opus  est.  Ex  aetate  et  diathesi  aegri  sig¬ 
na  multum  pendent.  Si  aetate  adulta  sit,  discri¬ 
men  intendit  junctio  firma  suturarum,  quia  ma¬ 
gis  fluidum  resistit ;  contra,  vero,  in  infantibus, 
Dr  Cheyne  sententiam  eorum  qui  ante  id  tem¬ 
poris  scripserunt,  refellere  conatur ;  negat  enim 

compressionem  cerebri  esse  proximam  causam 
mortis  :  haec  sunt  ejus  verba  :  Persons  have 
“  lived  under  the  chronie  form  of  this  disease 
after  the  ventricles  have  been  distended,  even 
with  the  enormous  quantity  of  Ibs,  xx  of  fiuid ; 
and  I  have  in  three  cases  of  the  acute  disease, 
after  the  child  had  been  convulsed,  delirious 
“  and  blind,  seen  him  recover  the  use  of  his  un- 
‘‘  derstanding,  and,  what  was  less  to  be  expect- 
ed,  his  sight.  Now  the  effusion  must  have 
‘‘  begun  long  before  this  period,  and  therefore 
“  it  cannot  be  held  as  the  cause  of  suspension 

V 

of  the  animal  functions.  It  is  the  morbid 
action  of  the  blood-vesseis  wasting  the  brain, 
‘‘  and  unfitting  it  for  its  functions,  that  destroys 
“  the  child ;  and  I  think  it  no  rash  opinion  that 
‘‘  death  wouid  occur  earlier,  did  not  the  fluid 
‘‘  exude,  and  'thus  continue  to  the  brain  the 
‘‘  necessary  support  from  within,  which  wouid 
have  been  lost  by  the  wasting  of  that  organ.’^ 
Cum  tali  vero  sententia  minime  consentio.  Ve¬ 
risimile  est  effusionem  talia  protulisse  sympto¬ 
mata  j  sed,  fluido  absorpto,  annon,  quaeso,  eva- 

iiescunt  ^  Scimus  enim,  portionem  cerebri  non 
modo  morbo  laborare,  sed  et  interdum  amoveri 
posse,  morte  haud  superveniente  :  minime,  er¬ 
go,  rationi  consentaneum  videtur  absorptionem 
portionis  cerebri  unicam  esse  mortis  causam, 
nisi  talis  absorptio  origines  nervorum  adoriatur  : 
dicerem  potius  lethum  a  causis  quae  simul  a- 
gunt  induci.  Ubi  cranium  amplificatur,  necesse 
est  ut  cerebrum  ipsum  expandatur  :  aucta  com¬ 
pressio  cerebrum  densius  reddet,  et  ita  absorp¬ 
tionem  promovebit.  Si  effusio  rapide  progre¬ 
diatur,  cerebrum  multum  afficitur  antequam 
hiant  suturae  ;  hinc  signa  inducuntur  graviora, 
et  mors  subita  saepe  supervenit. 

In  hoc  argumento,  conjectura  tantum  et  theo¬ 
ria  nitimur.  Tam  mire  enim  imperio  nervorum 
inservit  totum  corpus  humanum,  adeoque  nobis 
latent  functiones  cerebri,  ut  nulla  de  causa 
mortis  proferri  quiret  conjectura,  cui  non  mille 
objicerentur  argumenta. 

SECTIO  CADAVERIS. 


Priusquam  certi  quidquam  de  modo  meden¬ 
di  inferre  liceat,  omnino  necesse  est  ut  saepe- 
numero  inspiciamus  quomodo  hoc  morbo  affi¬ 
citur  cerebrum.  Quid  in  unoquoque  stadio  de 
cerebro  post  mortem  notandum  in  genere  ad¬ 
umbrare  suscipiam.  Ubi  frimum  hujus  morbi 
stadium  mortem  induxit,  capite  patefacto,  vasa 
sanguinea  non  semper  turgida  videntur  :  neque, 
ut  opinor,  haec  si  turgida  forent,  praesertim 
venae,  inflammationem  praeiisse  pro  certo  est. 
Non  desunt  exempla  aegrorum,  quos  phthisis 
pulmonalis  letho  dedit,  in  quibus  et  venae  et 
arteriae  maxime  turgebant ;  sed  nihil  dubii  esse 
potest,  quin  hoc  ex  debilitate  vasorum  provene¬ 
rit,  et  forsitan  post  mortem  aegri  ex  positione 
corporis.  Veruntamen  si,  massa  cerebrali  inci¬ 
sa,  lympha  coacta  et  maculae  sanguinis  arteriosi, 
arterias  quasdam  fuisse  ruptas  ostendant,  seu 

praeter  solitum  distensas,  tunc  plane  constat 
inflammationem  fuisse  in  causa.  Dura  mater 
et  pia  densantur  :  haec  maculas  lividas  exhibet, 
necnon  lympham  coactam  quae  exudavit.  Infra 
tunicam  arachnoideam  effusio  conspicitur  serosa, 
et  multis  in  locis  adhaerent  sibi  tunicae.  Flexus 
choroides  coloris  sunt  malesani,  plerumque  per¬ 
pallidi. 

Si  stadium  secundum  aegrum  necaverit,  prae¬ 
ter  signa  jam  nunc  recensita,  copia  fluidi  serosi 
ventriculos  distendit,  ad  duas  usque  vel  sex  un¬ 
cias.  Haec  effusio  nonnunquam  itinera  per¬ 
meat  ad  tertium  et  quartum  ventriculos.  Hi 
sunt  effectus  inflammationis  quae,  haud  raro,  us¬ 
que  ad  cerebellum  tendit.  Ubi  hic  morbus 
chronicus  flt,  fere  semper  mutationem  morbi¬ 
dum  subit :  tubercula  hic  conspiciuntur  ut  et  in 
cerebro,  eorum  similia  quae  pulmones  occupant, 
quorum  immatura,  A^zccjam  in  pus  abierunt. 
Viscera  abdominis  phaenomena  quaedam  ex¬ 
hibent;  inflammatio  et  constrictio  spastica  intes¬ 
tina  vexant ;  hepatis  superficies  albida  fit ;  vasis 

exiguis  referta,  quae  peritonaeo  late  adhaerent. 

In  several  dissections,”  inquit  Dr  Cheyne,  “  I 
‘‘  have  found  this  organ  studded  with  small 
“  tubercles,  of  a  white  coloiir,  not  larger  than  a 
“  grain  of  mustard  seed.  The  mesenterio  glands 
are  also  diseased  :  this  is  evinced  by  their  en- 
largement,  and  the  caseous  depositions  we  find 
in  the  substance  of  the  glands/’ 

Fluidum  in  ventriculis  persimile  esse  invene¬ 
runt  chemici  fluido  hydropico  in  genere  :  minor 
autem  inest  copia  albuminis  etgelatinae,  quam- 
obrem  haud  aeque  afficitur  calore,  acidis,  et  al- 
eohole. 


CAUSAE  PRAEDISPONENTES. 


In  exordio  hujus  tentaminis  dixi  infantes  et 
impuberes  inter  annos  aetatis  secundum  et  de¬ 
cimum  quartum  huic  morbo  esse  maxime  pro¬ 
clives,  ii  praesertim  quibus  est  diathesis  stru¬ 
mosa,  quam  satis  denotant  temperamentum  san- 

gLiineum,  pulchri  crines,  oculi  caerulei,  labrum 
superius  tumidum,  cutis  et  admodum  laevis, 
mollis  et  delicata.  Aliorum  morborum  instar, 
haereditarius  est,  et  quamvis  ipsi  parentes  nec 
struma,  nec  alio  quovis  morbo  laborare  vide¬ 
antur,  totam  eorum  progeniem  perimat.  E- 
go  ipse  satis  memini  duas  puellas  huic  morbo 
succubuisse,  quarum  parentes  bene  se  semper 
habuerunt,  quarum  autem  aviam  phthisis  pul¬ 
monalis  confecerat.  Si  verum  omnino  sit, 
quod  nullus  dubito,  hydrencephalum  saepius 
foeminas  quam  mares  adoriri,  oritur  forsan  ex 
eo  quod  habitus  iis  laxior  contingit  et  arteriae 
nostris  debiliores ;  unde  quoque  hydropibus 
omnigenis  magis  inserviunt,  et  secretio  una¬ 
quaeque  iis  copiosior.  i\nnon  infantes  hydren- 
cephalus  infestat,  propterea  quod  natura  iis  sit 
teneris  annis  irritabilior  ?  Hanc  sententiam  ex¬ 
perientia  confirmare  videtur  ;  scimus  enim  eos 
impuberes,  quibus  adest  ingenium  alacre  et  so- 
lers,  hoc  morbo  praecipue  affici.  Contra,  quo¬ 
niam  mors  in  secundo  anno  saepissime  accidit, 
talem  sententiam  nonnulla  exempla  refellere 

videntur.  Exempli  gratia,  cerebrum  foetale, 
inter  parturiendum,  pressuram  sustinet,  quae 
post  partum  ei  valde  noceret.  Quibus  argu¬ 
mentis  est  lis  dirimenda?  Nonne  hoc  fit  quia 
cerebrum  foetale  nunquam  ad  actionem  cietur, 
ideoque  iis  stimulis  parum  accommodatum  est 
qui  id  alias  afficerent  ?  Adde  quod  sanguis  ex¬ 
tremas  corporis  partes  petit  usque  ad  annum  ae¬ 
tatis  secundum,  quo  tempore  exacto,  circuitus 
equabilior  fit. 

Aiunt  hydrencephalum  haud  mares  tam  pro¬ 
vecta  aetate  quamfoeminas  adoriri,  quippe  quia 
illi  robustiores  sunt  et  aggressioni  ejus  fortius 
resistunt. 


CAUSAE  EXCITANTES 

In  duas  classes  optime  distribuantur ;  exter¬ 
nas  nempe  et  internas.  Est  autem  difficile  utri 
horum  hydrencephalum  tribuere.  In  genere 
vero  internis  causis  referenda  est,  quas  exter- 

nae  ad  actionem  cieant.  Causae  externae  sunt 
casus  et  ictus  in  capite,  quibus  liberi  inserviunt, 
et  quae  inflammationem  et  effusionem  inducunt. 

Dr  Cheyne  negat  hunc  morbum  injuriis  ex¬ 
ternis  excitari  posse  j  in  libello  ejus  tria  recen¬ 
set  exempla  hydrencephali  quae  illis  tribueban¬ 
tur,  et  in  duobus  ex  his  exemplis  nihil  prove¬ 
nit  donec  duo  menses  elapsi  fuissent.  In 
one  case  alone  out  of  upwards  of  three  hun- 
“  dred  can  the  cause  be  traced  with  any  pro- 
bability  to  external  injury/^ 

Sed,  pace  medici  tam  celebris,  annon  ictus 
in  membranis  cerebri  inflammationem  cieat, 
quae  ad  piam  matrem  tendat,  inde  ad  ventricu¬ 
los,  ita  ut  causa  demum  excitans  fiat  hydrence¬ 
phali  ?  Dr  PoTT,  in  libro  quem  edidit  de  chi¬ 
rurgia,  signa  cerebri  morbo  ab  injuriis  externis 
affecti  dilucide  adeo  et  accurate  recenset,  ut 
verbis  ejus  uti  liceat :  The  symptoms  attend- 

ing  a  strongly  inflamed  state  of  the  brain,  in 
consequence  of  external  violence,  are,  pain 
“  in  the  head,  restlessness,  want  of  sleep,  fre- 
quent  and  hard  pulse,  hot  and  dry  skin,  fliish- 


DE  HYDRENCEPHALO  ACUTO. 


n 

ed  countenance,  inflamed  eyes,  nausea,  vo- 
‘‘  miting,  rigors,  convulsions  and  delirium. 
“  These  come  on  so  unobserved  and  gradually, 
“  as  not  to  be  noticed  until  some  days  have 
“  elapsed  after  the  accident  shall  have  happen- 
ed.’*  Amputationes  quinetiam  inter  causas 
externas  numerantur. 


CAUSAE  INTERNAE 

In'  duas  quoque  classes  dividantur;  in  eam, 
nempe,  quae  proxime,  et  eam  quae  consensu 
aliarum  corporis  partium,  cerebrum  afficit.  In 
omnibus  exemplis,  hydrencephalus  ex  habitu 
corporis  pendere  videtur;  diathesis  asthenica 
imprimis  ei  esse  obnoxia  videtur,  ubi  stimuli 
infra  dicti  admoventur. 

Vasa  cerebri  motibus  quibusdam  corporis  et 
capitis  laedantur,  ludis  puerilibus,  exercitatione 
immodica,  et  omnibus  iis  rebus  quae  conges¬ 
tionem  et  effusionem  promovent.  Contra,  aliae 

causae  corpus  priusquam  cerebrum  morbo  affi¬ 
ciunt  ;  ut  sunt  morbi  viscerum  cbylopoetico- 
rum  ex  struma  fortasse  orti.  Exempli  gratia, 
hepar  laborans  cerebrum  ex  consensu  afficiat; 
hoc  optime  judicatur  ex  dolore,  sub  pressu  re¬ 
gionis  hypochondriacae,  ut  et  ex  colore  faecum. 
Febris  intermittens,  remittens,  synochus,  et  ex¬ 
anthemata,  rheumatismus,  phthisis  pulmona¬ 
lis,  verminatio,  cholica,  paralysis,  melancholia, 
dysenteria,  dentitio,  evacuationes  solitae  sup¬ 
pressae,  scrofiila,  &c.,  causae  excitantes  habean¬ 
tur  ;  ex  his,  autem,  plurimae  ex  scrofula  oriun¬ 
tur. 


CAUSAE  PROXIMAE. 

Nemo  adhuc  talem  in  lucem  protulit,  quae  ori¬ 
ginem  morbi  satis  indicaret.  “  The  immediate 
cause  ofthis  disease,  (inquit  Dr  Whytt,)  and 
“  of  every  kind  of  dropsy,  is  always  the  same, 
“  viz.  such  a  state  of  the  parts  as  makes  the  ex- 

‘‘  halant  arteries  throw  out  a  greater  qiiantity 
of  fluid  than  the  absorbent  vessels  can  take 
up.”  Dr  Quin  hanc  sententiam  his  verbis 
refellere  conatur :  When  we  consider  that 

hydrencephalus  g^nerally  attacks  children  of 
the  most  lively  intellect,  and  of  remarkably 
‘‘  healthy  constitutions,  such  indeed  as  are 
most  remote  from  any  degree  of  cachexy,  a 
suspicion  will  necessarily  arise,  that  its  causes 
‘‘  are  of  a  different  nature  from  those  of  drop- 
sy,  and  much  more  nearly  aliied  to  those  of 
“  acute  diseases/'  Hinc  inquit,  The  disease 
“  in  question  always  owes  its  origin  to  a  mor- 
bid  accumulation  of  blood  in  the  biood-ves- 
“  sels  of  the  brain,  sometimes  proceeding  to  a 
degree  of  inflammation,  and  generally  (but 
“  not  always)  producing  an  extravasation  of 
“  watery  fliiid  before  death.”  Hoc  tamen 
minime  persuasum  habeo  ;  nam  si  nuila  adsit  in 
cerebro  aqua,  hydrencephalus  nequit  adesse  ; 
quod  si  adsit  aqua,  Dr  Quin  plane  agnoscit  no¬ 
tionem  morbi  a  Dr  Whytt  prolatam  esse  om¬ 
nino  veram.  An  morbida  sanguinis  accumulatio 

inflammationem  inducat  ?  Ego,  quidem,  aliter 
sentio,  nisi  causam  pro  effectu  intelligamus. » 
Dissentire  quoque  adducor  a  Doctore  Quin, 
nam  omnino  fatendum  est  strumosos  esse  ca¬ 
checticos. 


DE  INFLAMMATIONE,  CAUSA  PROXIMA 
HYDRENCEPHALI. 

Inflammatio  proxima  causa  hujus  morbi 
merito  habetur,  quippe  quae  signa  jam  recensita 
ad  actionem  ciet.  Arterias  majores  stimulet 
necesse  est ;  hinc  secretio  fit  abnormis,  uti  sa¬ 
tis  indicant  secundum  tertiumque  hujus  morbi 
stadia.  Maxima  pars  scriptorum  negant  hy¬ 
dropem  cerebri  anasarcam  comitari :  quomodo 
igitur  hi  morbi  similes  esse  possunt,  nisi  quoad 
actionem  vasorum  ?  Cur  ita  raro  simul  corpus 
afficiunt  ita  explicare  suspicio.  Hydropem  par¬ 
tialem  aut  generalem  (ut  verbis  artis  nostrae 
utar)  diathesis  phlogistica  haud  secus  ac  de¬ 
bilis  inducere  potest.  Quidam  ex  hujus  acade- 

miae  professoribus  exemplum  mihi  narravit  ana- 
sarcae  quae  aegram  letho  dedit.  Pridie  mortis 
erysipelas  eam  phlegmonodes  invasit,  et  sanguis 
illico  mittebatur.  Quam  utile  hoc  esset  reme¬ 
dium  examinatio  post  mortem  satis  indicavit ; 
tantum  autem  missum  fuit  sanguinis,  ut  timuit 
medicus,  ne  nimis  debilis  aegra  fieret,  abdo¬ 
men  enim  perquam  tumidum  evasit.  Si  ana- 
sarcam  actio  arteriarum  aucta  generet,  putan¬ 
dum  est  tot  anastomoses  et  gyros  in  arteriis  ce¬ 
rebri  reditum  sanguinis  quodammodo  impedire  ; 
quamobrem  vasorum  secernentium  actio  parum 
afficiatur.  Quod  si,  contra,  effusio  sive  in  abdo¬ 
men  sive  in  alia  corporis  cava  ex  debilitate  oria¬ 
tur,  ars  satis  monet  sanguinem  facilius 

ex  capite  i^edire  posse  quam  ex  alia  quavis 
corporis  parte :  ideoque  neque  congestio  eve¬ 
niret  nec  effusio,  quapropter  mihi  persuasissi- 
mum  est,  hydrencephalum  vel  ex  tanta  sangui¬ 
nis  copia  caput  versus  oriri  ut  vim  arteriarum 
omnino  superaret,  vel  ex  tali  actione  cerebri 
quae  absorbentia  debilitaret;  haec  actio  peculia¬ 
ris  a  quibusdam  nominatur  irritabilitas.  In  tomo 

primo  libri  dicti  Medico*Chirurgical  Journal  and 
Review,  exempla  citantur  in  quibus  sanguine  a 
canibus  usque  ad  mortem  detracto,  effusio  in 
ventriculis  se  semper  ostendit.  Hinc  clarissi¬ 
me  constat  signa  primi  stadii  ex  ea  causa  exci¬ 
tante  omnino  pendere.  Sed  quoniam  hjdrence- 
phalus  ex  debilitate  ortus  plerumque  chronicus 
sit,  satis  erit  rationes  proferre  symptomatum 
quae  in  hydrencephalo  se  ostendunt  acuto. 
Dolor  capitis,  vertigo,  genae  rubore  suffusae, 
inquietudo,  delirium,  intolerantia  lucis,  py- 
rexia,  et  arteriae  temporum  micantes,  ex  inflam¬ 
matione  cerebri,  oriuntur.  Anorexia,  nausea 
vomitusque  ex  consensu  inter  cerebrum  et  ven¬ 
triculum,  constipatio  ex  secretione  bilis  immi¬ 
nuta.  Dilatatio  pupillarum,  coma  et  strabismus, 
in  secundo  stadio,  ex  compressione  cerebri  ner¬ 
vorumque  pendent;  pulsuum  varietas  ex  com¬ 
pressione  nunc  arcta,  nunc  laxa  effici  videtur; 
de  hoc  autem  nihil  certi  affirmari  potest.  Para¬ 
lysis  quoque  et  convulsio  in  ultimo  hujus  mor¬ 
bi  stadio  ex  eadem  causa  inducuntur. 

DIAGNOSIS. 

In  morbis  adeo  obscuris,  qui  sedem  in  cere¬ 
bro  aut  nervis  habent,  signa  diagnostica  accura¬ 
te  proferre  difficillimum,  praesertim  vero  in  hy- 
drencephalo,  quoniam  tot  morborum  ei  similes 
sunt,  quorum  aliqui  simul  corpus  afficiunt.  Ver¬ 
minatio,  febris  remittens,  dentitio,  et  tabes  me¬ 
senterica,  saepissime  cum  hydrencephalo  con- 

fundi  possunt,  quamobrem  sigillatim  de  iis  dis¬ 
seram.  Sed  omnia  signa  sunt  simul  inspicien¬ 
da;  et  ne  tunc  quidem  semper  recte  conjici- 
mus,  nisi  effusio  adsit,  quae  veram  morbi  natu¬ 
ram  indicet.  Si  lenis  adsit  pyrexia,  ^ plane  in¬ 
gravescens  mane  et  vespere,  aut  nocte  et  bis 
terve  in  die,  si  vomitus  et  dolor  capitis  haud 
multum  urgent,  si  absit  intolerantia  lucis,  si  al¬ 
vus  sit  astricta,  faecesque  nigrae,  turbidae,  et 
foetidae,  febrem  remittentem  facile  agnoscimus. 
— A  tabe  mesenterica  his  signis  dignoscitur :  ca- 

tharticis  adhibitis,  abdomen  non  tumet ;  sed  in 
tabe  mesenterica  pyrexia  adest  lenis,  faeces  al¬ 
bidae,  languor,  lassitudo,  debilitas,  macies,  pul¬ 
sus  parvus  et  frequens,  anorexia,  cum  rubore 
genarum  alternans  et  febris  hectica. — Diagno¬ 
sis  inter  hunc  morbum  et  verminationem  haud 
aeque  facilis  est.  Sub  initium  morbi,  signa 
solita  magis  subito  et  vehementer  quam  in  hy- 
drocephalo  se  ostendunt.  Abdomen  saepe  tu¬ 
met,  tormina  aegrum  cruciant,  spiritus  est  foeti¬ 
dus,  pruritus  nasi  adest  et  ani,  abest  pyrexia,  et 
pulsus  idem  perstat. — Quod  si  diu  vermes  intes¬ 
tina  occuparent,  interdum  hydrencephalum  mo¬ 
vent.  Pupillae  interdum  dilatantur,  sed  nulla 
adest  lucis  intolerantia,  et  dolor  capitis  haud  ae¬ 
que  urget,  nec  subito  aggreditur.  Faeces,  ut  an¬ 
tea,  dignoscendae.  Si  signa  ingravescant  in 
verminatione,  neque  solitis  cedant  remediis,  re¬ 
media  contra  hydrencephalum  adhibenda  sunt 
cum  anthelminticis. — In  dentitione,  gingivae 
admodum  inflammantur,  tument,  dolent ;  in¬ 
fans  semper  vagit,  cito  irascitur;  gingivas  attrec¬ 
tat,  et  secretio  salivae  copiosior  fit ;  convulsio 

lenior  est  quam  in  hydrencephalo,  et  subito  acce¬ 
dit  ;  alvus  soluta  est,  faeces  coloris  soliti.  Ex¬ 
anthemata  saepe  erumpunt,  quae  durant  donec 
dentes  in  conspectum  venerunt,  et  quae  subito 
aut  omnino  repellere  malum  est,  quippe  quia 
plurimi  inde  oriuntur  morbi  et  hydrencephalus 
ipse  :  necesse  tantum  est  ut  gingivae  incidan¬ 
tur.  Incidi  nuperrime  gingivas  infantis  duos 
annos  nati,  quem  post  duos  dies  mortuum  esse 

attonitus  audivi.  Quoniam  mihi  cerebrum  in- 

spicere  'non  licebat,  non  ausim  affirmare  hy- 
drencephalum  mortem  induxisse  :  ex  signis  au¬ 
tem  quae  se  ostenderunt  antequam  mortem 
obiit,  valde  adducor  ut  credam  dentitionem  hy- 
drencephalum  excitasse,  etsi  nulla  ipse  sympto¬ 
mata  hydrencephali  adesse  vidi. 


PROGNOSIS. 


Prognosin  in  hydrencephalo,  ut  et  in  cunctis 
aliis  cerebri  morbis,  semper  esse  inffiustam  om- 


DE  HYDRENCEPHALO  ACUTO. 


30 

nino  necesse  est ;  cerebrum  enim  omnes  corpo¬ 
ris  partes  sub  imperio  tenet,  unde  plane  sequi¬ 
tur,  eo  laeso,  quamplurimas  functiones  pariter 
affici.  Aggressio  hydrencephali  adeo  est  ob¬ 
scura,  ut  sub  oculorum  sensum  haud  semper  ca¬ 
dat  donec  nimis  jam  ingravuerit  Neque,  me 
saltem  judice,  hydrencephalus,  si  inveteraverit 
et  penitus  se  infixerit,  unquam  sanari  potest  j 
quoniam  absorbentia,  quae  in  cerebro  inesse 
nunc  vix  dubitatur,  lentissime  fluidum  effusum 
hauriunt.  Nonnulli  sane  affirmant  eum  reme¬ 
diis  cessisse ;  hoc  autem  fieri  posse  nego,  nisi  in 
ipso  morbi  initio.  Si  excretiones  augeantur 
omnes,  spes  quidem  tenuissima  fovenda  est ; 
semper  autem  sedulo  cavendum  ne  falsa  expec- 
tatione  amicos  proximosque  aegri  erigamus. 


RATIO  MEDENDI. 

Consilia  medendi  quinque  adsunt : 
Inflammationem  cerebri  minuere. 

Causas  irritantes  in  canali  intestinali  vis¬ 
ceribusque  chylopoeticis  amovere. 

Absorptionem  promovere. 

Signa  molestiae  mitigare. 

5^®,  Corpus  roborare. 

In  inflammatione  vasa  parva  minus  fiunt  irri¬ 
tabilia,  quod  impedit  quo  minus  se  contrahere 
valeant.  Areae  eorum  ita  dilatantur  ut  majo¬ 
rem  sanguinis  copiam  admittant,  unde  intendi¬ 
tur  actio  vasorum  majorum  ut  vacuum  imple¬ 
ant,  quod  genuit  debilitas.  De  inflammatione 
multum  inter  medicos  disputatur ;  rationem  ve¬ 
ro  medendi  omnes  eandem  adhibent ;  varia  igi¬ 
tur  remedia  recensebo  antiphlogistica. 

Detractio  sanguinis,  et  generalis  et  localis, 
imprimis  est  utilis  ;  illa,  enim,  copiam  sanguinis 
per  totum  corpus  minuit,  haec  vero  copiam  in 
vasis  exiguis  quae  admodum  turgent.  Post¬ 
quam  inflammatio  se  ostendit,  praesertim  si  aeger 
sit  robustus  et  plethoricus,  sanguinem  mittere 
oportet ;  aetas  autem  et  diathesis  aegri  notandae 
sunt,  quoniam  nimia  sanguinis  detractio  ae¬ 
grum  debilitaret  et  secretiones  augeret.  De- 

tractio  sanguinis  duobus  commodis  inservit  j 
nam  inflammationem  minuit,  et  hydrargyrum 
efficacius  reddit,  cui  remedio  hic  morbus  vehe¬ 
menter  resistit.  Dr  Cheyne  hoc  remedium  ad¬ 
hibere  monet  in  ullo  morbi  stadio,  si  modo  con¬ 
vulsiones  nondum  supervenerunt.  Si  aeger  sit 
debilissimus,  eflfusioque  ex  congestione  orta  esse 
videatur,  parca  sanguinis  copia  saepe  detraha¬ 
tur  ;  hoc  pulsus  optime  denotat,  qui  tardus,  ple¬ 
nus,  et,  ut  ita  dicam,  gravis  est ;  post  paucos 
dies  magis  naturalis  fit,  et  signa  plethorae  mul¬ 
tum  minuuntur. 

Vesicantia  omnes  fere  hujus  aevi  adhibent  me¬ 
dici  ;  experientia  enim  satis  docuit  quantum  af¬ 
ferunt  commodi  in  plurimis  morbis,  etsi  haud 
adhuc  constat  quis  iis  sit  modus  operandi.  In 
hydrencephalo  aliam  corporis  partem  irritando 
irritationem  cerebri  fortasse  allevant,  sanguinem 
a  capite  trahendo  :  hoc  efficit  ut  vasa  cerebri  ro¬ 
borantur.  Vesicatoria  saepe  iterata  vel  perpetua 

in  usu  sunt :  constare  ea  oportet  ex  emplastro 

lyttae  vel  unguento  ex  antimonii  tartrate  et  ce¬ 
rato  cerae  formato.  Inter  vesicandum,  copia 

urinae  notanda  est.  Ipse  dysuriam  bis  superve¬ 
nire  cognovi.  Hoc  facile  impeditur  interpo¬ 
nendo  nebulam,  lineam,  ope  cujus  parum,  si  om¬ 
nino  efficitur  vesicatorium.  Infricetur  campho- 
ra  in  emplastrum,  quo  pro  vesicante  utimur,  vel 
diluentia  copiose  hauriantur.  Fonticulus  nu¬ 
chae  cum  commodo  applicetur,  sed  diu  conti¬ 
nuari  debet.  Dr  Smyth  cauterio  bregma  prae¬ 
sertim  inurere  monet ;  huic  parti  aptissime  appli¬ 
cari  affirmat,  propter  junctionem  hic  loci  vaso¬ 
rum  externorum  et  internorum.  ‘‘  The  caustic 
(inquit  ille) is  more  certain  initsoperation  than. 
blistering,  and  the  lunar  caustic  spread  upon 
leather  I  use  as  a  plaster  ;  a  piece  of  this  plas- 
ter,  about  the  size  of  a  half  crown,  is  to  be 
“  applied  and  removed  every  twelve  hours,  un- 
til  an  eschar  is  produced  :  after  it  suppurates, 
the  discharge  is  to  be  kept  up  by  proper 
dressings.” 

Frigus  vel  quivis  alius  stimulus  capiti  appli¬ 
cetur,  qui  exigua  vasa  ad  se  contrahendum  cieat. 
Irritatio  subinde  minuenda.  In  hoc  morbo,  ut 
et  in  omnibus  aliis,  causas  primas  hoc  irritantes 

amovere  conandum  est ;  et  quoniam  hae  cau¬ 
sae  tot  sunt  et  tam  diversae  formula  in  genere 
exhiberi  nequit;  medicus  ipse  optime  judicabit 
qua  ratione  hoc  facillime  efficitur.  Alvus  in 
hoc  morbo  plerumque  plus  minus  astringitur ; 
cathartica  igitur  adhibeantur.  Quod  si  minus 
sit  soluta,  id  quod  rarissime  evenit,  purgans  ido¬ 
neum  in  usum  veniet,  uti  submurias  hydrargyri, 
cum  pulvere  rhoei  et  jalapae  et  quovis  aromatico. 
Dr  H  AMiLTON  plurima  recenset  exempla  utilita¬ 
tis  purgantium  :  “  Should  we  ascertain  that  the 
alimentary  canal  is  torpid,  and  imperfectly 
“  performing  its  functions,  either  by  the  accu- 
mulation  of  feculent  matter,  or  by  vitiated  or 
diminished  secretions  flowing  into  it,  which 
“  we  may  discover  by  the  peculiar  appearance 
and  pungent  foetor  of  the  excrement,  we 
must  endeavour  to  effect  a  change  by  a  stea- 
“  dy  course  of  purgatives  :  this  remedy,  if 
pushed  too  far,  like  blood-letting,  may  prove 
“  injurious,  by  debilitating  the  patient ;  if  mild, 
it  tends  to  render  the  functions  of  the  in- 
testines  more  regular,  and  increases  the 
strength  of  the  body.’^ 

Ventriculus  saepenumero,  ex  debilitate,  me¬ 
dicinam  respuit :  si  hoc  fiat,  enemata  in  usum 
venient  etsi  neque  tantum  nec  tamdiu  prosint. 
Tantum  valet  submurias  hydrargyri  in  mutan- 
do  actionem  arteriarum  inflammatione  laboran¬ 
tium,  ut  eo  semper  utendum  sit :  haud  multum 

interest  quid  purgans  cum  eo  conjungitur.  Si 
alvus  cito  respondeat,  pulvis  rhoei  fortasse  opti¬ 
mus  est :  sin  autem  minus  respondeat,  minime 
huic  remedio  confugiendum  est,  alvum  enim 
postea  astringit.  Hinc  aloe,  gambogia,  scam¬ 
monium  et  jalapa  utiliora  sunt. 

Ad  promovendum  absorptionem,  quod  ter¬ 
tium  est  medendi  consilium,  digitalis  est  utilissi¬ 
ma  ;  copia  autem  digitalis  ex  aetate  et  diathesi 
aegri  multum  pendet.  Si  inflammatio  urgeat 
acuta,  digitalis  est  omnino  vitanda,  quoniam  val¬ 
de  primo  stimulat,  etsi  subinde  pulsum  reddat 
mollem,  tardum  et  naturalem,  nisi  in  hydrence- 
phalo,  in  quo  pulsus  frequens  manet  et  abnor¬ 
mis,  etsi  sit  mollior.  Si  cum  hydrargyro  con¬ 
jungatur,  multo  efficacior  evadit.  Hujus  reme- 

dii  bonum  multum  pendebit  ex  modo  quo  renes 

afficit  et  absorbentia,  neque  de  utilitate  ejus 
dubitandum  est,  donec  adhibita  fuerit  per  duas 
vel  tres  saltem  hebdomadas.  Unguentum  hy- 
drargyri  commode  capiti  applicetur,  donec  su¬ 
perveniat  ptyalismus  mitis,  quem  continuare 
convenit,  quoniam  prognosin  praebet  faustio¬ 
rem  ;  hoc  autem  minime  fieri  debet  vasis  cere¬ 
bri  inflammatione  vexatis.  Pulv.  antimonialis 
utilissimum  esse  remedium  praedicat  Dr  Burns, 
medicus  Glasguensis. 

De  signis  mitigandis,  nihil  verbis  opus  est, 
quoniam  major  pars  eorum  ex  morbo  ipso  pen¬ 
dent,  nec  levari  queunt. 

Summa  cura  nitendum  est  ut  vires  aegri  sus¬ 
tententur  in  ultimis  hydrencephali  stadiis  :  ad 
hoc  plurimum  valent  et  medicina  et  diaeta  :  to- 
nica  maxime  stimulantia  omnino  vitanda  sunt, 
quia  inflammatio  per  totum  morbi  cursum  plus 
minus  urget. 


FINIS, 


